Uzaicinājums uz apspriedi ar piegādātājiem
par plānotā atklātā konkursa projektu
"Ceļa zīmju uzstādīšana un agrāk uzstādīto ceļa zīmju demontāža Rīgā
no 2026. gada līdz 2029. gadam”, ID Nr. AMD 2026/43
	Pasūtītājs:
	
Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīgā, LV-1011


	Pasūtītāja kontaktpersona:
	
Par organizatorisku informāciju par apspriedi - Rīgas valstspilsētas pašvaldības Ārtelpas un mobilitātes departamenta Administratīvās pārvaldes Iepirkumu nodaļas galvenā speciāliste – eksperte (iepirkumu speciāliste) Ieva Čakša, tālr. 67012739, elektroniskā pasta adrese: ieva.caksa@riga.lv.

Par plānoto iepirkuma priekšmetu – Rīgas valstspilsētas pašvaldības Ārtelpas un mobilitātes departamenta Publiskās infrastruktūras attīstības pārvaldes Satiksmes organizācijas un kustības drošības nodaļa vadītāja pienākumu izpildītājs Einārs Ervarts, tālr. 67012831, elektroniskā pasta adrese: einars.ervarts@riga.lv.


	Apspriedes tiesiskais pamatojums:
	
Publisko iepirkumu likuma 18.panta otrā daļa, kas paredz pasūtītāja tiesības rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.


	Apspriedes mērķis:
	
Nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.


	Apspriedes veids un termiņš komentāru un priekšlikumu iesniegšanai:
	
Apspriede tiek organizēta rakstveidā, elektroniskā pasta formā.
Elektroniskā pasta adrese: ieva.caksa@riga.lv, vienlaikus izmantojot amd@riga.lv.
Termiņš komentāru un priekšlikumu iesūtīšanai ir norādīts Iepirkumu uzraudzības biroja Publikācijas vadības sistēmas paziņojumā.

Pieteikumā lūdzam norādīt:

	Dalībnieka nosaukums:
	

	Reģistrācijas Nr.:
	

	Pārstāvja vārds, uzvārds:
	

	Pārstāvja tālruņa Nr.:
	

	Pārstāvja e-pasts:
	




	
Plānotais iepirkuma 
priekšmets:

	"Ceļa zīmju uzstādīšana un agrāk uzstādīto ceļa zīmju demontāža Rīgā no 2026. gada līdz 2029. gadam”

CPV kods: 45233290-8 (ceļazīmju uzstādīšana)


	Apspriedes norises gaita:
	Komentārus un priekšlikumus piegādātāji iesniedz latviešu valodā. Nepieciešamības gadījumā piegādātājam jānodrošina attiecīgi tulkošanas pakalpojumi.

Pasūtītājs izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

Pasūtītājs piegādātājam, kurš iesniedzis komentārus un/vai priekšlikumus iepirkuma dokumentācijas pilnveidei, nesniedz detalizētu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā. 

Ja pasūtītājs uz iesniegto vai apspriedes laikā izteikto jautājumu nevarēs sniegt detalizētu atbildi apspriedes laikā, atbildes tiks sagatavotas rakstveidā un publicētas vienlaikus ar apspriedes kopsavilkumu. 

Piegādātājiem, kas piedalīsies apspriedē, jāņem vērā, ka apspriede tiks dokumentēta un tās kopsavilkums tiks publicēts. Apspriedē izskanējusī informācija tiks izpausta trešajām personām, lai pasūtītājs nodrošinātu procesa caurskatāmību, vienlīdzīgas attieksmes principa ievērošanu un neierobežotu konkurenci.

Piegādātājiem apspriedes laikā ir jāizvērtē, vai to sniegtā informācija ir uzskatāma par komercnoslēpumu vai konfidenciālu informāciju un piegādātāji paši ir atbildīgi par šādas informācijas neizpaušanu.


	Cita informācija: 
	
Pasūtītāja un tā pārstāvju sniegtā informācija apspriedes laikā ir uzskatāma par plānotu un provizorisku, un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un piegādātājiem. 




Pielikumā: 
Plānotā atklātā konkursa "Ceļa zīmju uzstādīšana un agrāk uzstādīto ceļa zīmju demontāža Rīgā no 2026. gada līdz 2029. gadam” nolikuma projekts ar pielikumiem. 

Pielikumi Elektronisko iepirkumu sistēmā (www.eis.gov.lv ).
 

